ATROPHIA  HEPATIS  FLAVA. 

AUCTOR. 


Quo  majora  anatomia  pathologica  capit  incrementa,  eo 
major  morborum  antea  plane  incognitorum  numerus  in 
diem  prodit.  Quot  et  quantae  sunt  mutationes  patholo- 
gicae  hepatis,  quarum  nemo  unquam  mentionem  fecit, 
quae  autem,  si  recentiorum  scrutationibus  fidem  habemus, 

haud  raro  occurrunt.  Huc  etiam  atrophiam  hepatis  fla- 
vam referas  velim,  de  qua  opusculum  inaugurale  con- 
scribere proposui.  Fateri  quidem  oportet,  symptomata 
hujusce  morbi  inter  vitam  saepe  adeo  fallacia  esse,  ut 
diagnosis  nequaquam  ad  evidentiam  possit  perduci;  ni- 
hilosecius  autem  investigationes  et  observationes  numero- 
siores atque  accuratiores  fortasse  unum  alterumve  sym- 
ptoma in  lucem  proferent,  quo  diagnosi  major  probabilitas, 
ne  dicam  evidentia,  concilietur.  Me  ipsum  observasse 

casum,  quo  ox  omnium  symptomatum  syndrome  de  atro- 
phia hepatis  flava  concluderetur,  breviter  hic  adnoto, 
infra  enim  symptomatologiam  atque  decursum  morbi 
uberius  exponam. 


Priores  aevi  pathologi,  quamquam  atrophiae  hepatis  flavae 

disertam  mentionem  non  fecerunt,  tamen  nonnulla  atrophiae 
hepatis  exempla  descripserunt,  quorum  symptomata  eam  in- 
dolem prae  se  ferebant,  ut  ad  flavam  atrophiam  facile  pos- 
sint referri  — Petrus  Frank  plures  apponit  casus,  quibus 
hepar  ad  exiguum  volumen  redactum,  exsuccum,  aridum  et 
corii  instar  durum  fuerit,  quocum  conjunctus  icterus  inter 
vitam  omnibus  medendi  rationibus  repugnaverit;  ductus  bili- 
feros fuisse  obliteratos , inflammationem  autem  non  prae- 
cessisse affirmat. 

Atrophia  hepatis  occurrere  potest  partialis,  quibus'  in 
casibus  corpora  glandulosa , quae  atrophiam  effugerunt , non 
mediocrem  evolutionem  obtinent,  tanquam  granulationes  con- 
sumptas sarcire  velint.  — (Cruveilhier).  Rarissime  he- 
patis atrophia  simplex,  plerumque  cum  aliis  anomaliis  conso- 
ciata apparet;  parenchyma  ut  plurimum  adeo  condensatum 
est,  ut  sectionis  superficies  speciem  porosam  hepatis  sani 
minime  offerat.  Cruveilhier,  frustra  in  vasis  hepatis  tam 
arteriosis  quam  venosis  atrophiae  causam  se.  quaesivisse, 
adnotat;  vasorum  quidem  lumen,  inquit,  hepatis  diminutioni 
respondet,  nihil  autem  in  iis  deprehenditur,  quod,  diminutio- 

„em  primitus  locum  labuisse,  coutestetur.  Partialis  atrophia 
iu  universum  sequitur  pressionem,  quam  tumores,  vel  m 
ipso  hepate  vel  in  ejus  vicinia  orti,  hoc  in  organon  exserunt. 

Priusquam  symptomatologiam  atrophiae  hepatis  flavae 
accuratius  exponam,  de  criteriis  ejus  et  anatomicis  et  phy- 
siologicis breviter  disseram.  Mutationes  vel  constantes 
sunt  systematum  aut  organorum  singularium,  vel  accidenta- 
Us  anomaliae  organicae,  quibus  cum  morbo  primano  di- 
rectum commercium  non  intercedit.  Summi  momenti  san- 
guinis mutatio  est  et  altera.iones  inde  prodeuntes,  nempe 
voluminis  et  texturae  hepatis  mutatio,  hyperaemica  in 
tumescentia  lienis  cum  texturae  alienatione,  emolliti»  cerebri 
hydrocephalica,  glandularum  mesaraicarum  tumor  et  relaxatio, 

liquescentia  peculiaris  tunicarum  mucosarum. 

Sanguis  minus  fibrinae  et  plasticitatis  habet,  itaque  li- 
quidus et  dissolutus  apparet,  color  ejus  vel  a.rofuscus,  ve 
sordido  niger,  accessu  aeris  atmosphaerici  parum  aut  mh, 
mutatur.  Quodsi  sanguis  microscopio  submittitur,  pauciora 
ejus  corpuscula,  inaequabilia  minusque  marginata  quam  statu 
normali  referiuntur.  Summi  momenti  est  nimia  bilis  paratio, 

' „ec  non  secretio  ejus  prohibita  in  hepate,  unde  accumulatio 
principii  biliosi  in  sanguine  nascitur.  Haud  dubie  » pn-j 
maria  cliolosi  pigmenta  bilis  in  sanguine  colliguntur;  s.  ~ 
linum,  quod  e sanguine  venae  portarum  m ipso  demum  - 
pate  formatur,  in  sanguinis  massa  inest,  hau 
sorptione  bilis  jam  paratae  eo  deductum  esse,  pate. 

Abundantia  principii  biliosi  in  sanguine  su  s an  . 
organicarum  colorationem  flavam  efficit,  non  so  um  enim 
externa  superficies,  verum  etiam  partes  internae,  tam  soltda. 
quam  liquidae,  illo  colore  imbuuntur. 

Altera  mutatio  gravis  in  eo  est,  ut  hepatis  volumen  ad 
dimidiam,  imo  quartam,  diametri  partem  redigatur;  forma 
ejus  discoidea  evadit,  involucrum  peritonaeale  corrugatur, 
substantia  anaemiam  portendit,  color  saturate  flavus,  viridius- 
culus,  sordido  aurantiacus  apparet,  parenchyma  elasticitatis 
expers,  compages  granulosa  extincta,  partes  singulae  paren- 
chyma constituentes  non  amplius  distinctae.  Verumtamen 
modificationes  harum  mutationum  interdum  occurrunt,  ita  ut 
volumen  in  genere  parum  diminutum,  vel  pars  hepatis  tan- 
tum corrugata  inveniatur.  Vesicula  fellea  mutationum  orga- 
nicarum particeps  est,  nempe  corrugata,  mucosa  ejus  rare- 
facta, fluido  seroso  inflltrata,  bilis,  quam  continet,  parca, 
decolor  aut  sordido  viridiuscula,  flavo  cinerea,  saepe  spissa 
et  mucosa.  Ductus  biliferi  non  raro  contracti  et  vacui  de- 
prehenduntur. 

Lien  semper  fere  est  tumefactus,  saepe  duplo  vel  triplo 
major,  sanguine  opulentus,  ceterum  rarefactus,  emollitus, 
imo  in  pultem  atropurpuream  facile  redigendus.  » 

Encephalum  saepius  anaemicum , quam  hyperaemicum, 
sero  infiltratum,  emollitum,  nonnunquam  pultaceum  reperitur, 
quae  mutationes  frequentissime  in  regione  septi,  corporis 
callosi  et  eminentiae  quadrigeminae  conspiciuntur.  Externa 
superficies  tunicarum  et  medullae  spinalis  sero  flavo  saepe 
superfusa  invenitur. 

Glandularum  mesaraicarum  intumescentia  cum  relaxatione 
et  anaemia  consociari  solet,  cum  alienatione  organorum 
muscularium  automaticorum , nec  non  parenchymatosorum, 
ut  cordis,  vasorum,  renum,  uteri,  ovariorum,  cet.  conjungi- 
tur. Liquescentia,  cujus  supra  mentionem  feci,  praecipue  in 
tunica  ventriculi  mucosa  observatur,  quippe  quae  alienatio- 

nem  coloris  et  consistendae  exhibeat.  Plerumque  liquescentia 
locum  exiguum  tenet,  interdum  vero  ad  duodenum,  oesopha- 
gum, imo  ad  uterum  pertinet. 

Inter  mutationes  minus  constantes,  sive  accidentales, 
referendae  sunt  stases  sanguinis  et  inflammatoriae  allectiones 
pulmonum  atque  tunicarum  serosarum,  residua  inflammatoria 
in  venis  abdominalibus. 

Plerumque  tantum  atrophia  flava  hepatis  acuta  descri- 
bitur, at  vero  Oppolzer  chronicam  quoque  defendit,  quam 

frequentiorem  esse  acuta,  contendit. 

Atrophia  flava  acuta  rarissime  est  idiopathica  et  auctore 
Oppolzer  ante  pubertatem  non  exoritur,  homines  enim 
octo,  apud  quos  eam  observavit,  inter  vicesimum  et  quadra-  j 
gesimum  vitae  annum  versabantur.  Sive  morbus  subito  sive 
praegressis  prodromis  exoriatur,  motus  febriles  raro  deficiunt, 
at  vix  reactionis  erethisticae  fines  excedunt,  postea  autem 
saepius  in  torporem  quam  synocham  vertuntur.  Febncitatio- 
nes,  plerumque  horripilationibus  se  manifestantes,  quae  aestu 
fugace  excipiuntur,  non  raro  saepius  per  diem  accedunt; 
sunt  tamen  casus,  in  quibus  febrilia  symptomata  tam  exiguum 
tenent  gradum,  ut  fere  abesse  videantur.  Gravior  febris 
apud  homines  juniores,  validos,  irritabiles  intrat,  aut  si  in- 
juriae violentiores  morbum  intulerunt;  his  enim  in  casibus 
vere  inflammatoria  febris  potest  evolvi.  Tempus,  per  quod 
febris  protrahitur,  certis  finibus  non  terminatur,  modo  enim 
post  aliquot  dies  desinit,  modo  per  totum  morbi  decursum, 
vel  majorem  ejus  partem,  persistit;  pulsus  quod  ad  frequen- 
tiam, fortitudinem  et  plenitatem  admodum  variat,  itaque  cer- 
tum indicium  non  praebet.  Nonnunquam  reactio  febrilis 
conaminibus  criticis,  ut  sudoribus,  urina  hypostatica,  se- 

dibus  biliovis,  haemorrhagiis , aliquamdiu  mitigatur,  vel  re- 
primitur. 

Symptoma  nunquam  deliciens  icterus  sistit,  quem  accu- 
mulatio principii  biliosi  in  sanguine  inducit.  Saepe  paulatim 
evolvitur,  interdum  vero  cum  symptomatibus  impetuosis  intra 
paucas  horas  irruit,  primumque  in  tunica  oculorum  albuginea, 
tum  circa  labia,  alas  nasi,  oculos  et  tempora  animadvertitur, 
unde  super  thoracem  et  reliquum  corpus  magis  minusque 
celeriter  diffunditur.  Color  in  universum  flavescens,  flavo 
viridiusculus , aut  flavo  fuscus  apparet,  interdum  rubelli  ali- 
quid induit;  ictero  nigro  seu  melancholico,  variegato,  dimi- 
diato, modo  formae  secundariae  dyscrasiae  biliosae  conjun- 
guntur. Icterum  modo  atrophiae  flavae  acutae  constanter  ad- 
jungi,  Oppolzer  affirmat. 

Inter  secretionum  et  excretionurn  alienationes,  quas  prin- 
cipii biliosi  depositio  infert , notatu  dignissima  est  urinae 
■mutatio.  Initio  lotium  rubro  purpureum,  tunc  atro -fuscum 
est,  nonnunquam  sordido  viridescens,  sub  morbi  finem  sedi- 
mento furfuraceo,  flavo,  rubello,  vel  nigricante  praeditum, 
facile  putrescens,  in  superficie  cuticulam  opalescentem  refe- 
rens. Praeterea  urina  inter  mictum  spumat  et  odorem  pro- 
prium dulciusculo- nauseosum  edit.  Cholesterinae  interdum 
tanta  copia  reperitur  in  lotio,  ut  non  amplius  suspendatur, 
sed  fundum  petat  et  microscopio  facile  cognoscatur.  Urina 
recens  missa  alcalinam  reactionem,  morbo  decrescente  autem 
acidam  praebet,  minus  ureae  quam  statu  normali,  plus  acidi 
;irici  continet;  denique  salia  fixa  urinae  diminui  solent. 

Simili  ratione  alia  secreta  et  excreta  mutationibus  coloris 
Jt  mixtionis  submittuntur,  ut  serum  sanguinis,  mucus  bron- 
'bahs,  va8inalis  et  uterinus,  pus  in  abscessibus  aut  vulne- 

ribus  collectum,  sudor,  quo  lintea  flavo  colore  inficiuntur. 
Minus  certo  dirimi  potest,  utrum  lacrymae,  saliva,  lac,  se- 
men easdem  aut  similes  mutationes  experiantur. 

Contrariam  indolem  alvi  excreta,  inter  secessum  ardentia, 
exhibent,  sunt  enim  albo  flavida,  cinerea,  interdum  marmorata, 
uno  verbo  argillacea,  raro  colore  saturato  aut  luteo  conspi- 
cua; plerumque  odore  specifico  excrementorum  hominis  san. 

carent.  j 

Consecutivis  symptomatibus  interponendus  est  cutis  pru- 
ritus et  anomala  adipis  formatio  in  tela  cutanea  exter, ore; 
interdum  pruritus  decrescente  demum  morbo  et  te  eun  e 
secretione  exoritur. 

Raris  iu  casibus,  nec  nisi  apud  homines  irritabiliores, 
quibus  noster  morbus  celerrime  supervenit  magnumque  gra- 

dum  obtinet,  xanthopsia  exoritur. 

Non  solum  digestionis  organorum  variae  perturbationes, 

sed  etiam  flatulentia  cum  ventris  doloribus  morbum  nostrum 

, u -arra  anxietatem,  praecordiorum  oppres- 
comitantur  et  dysphonam,  anxietatem,  p 

aionem  secum  ferunt,  inprimis  aliquanto  post  coenam.  Hepatis 
"Is  dolor  ut  plurimum  lobo  sinistro,  interdum  loco  perexiguo 
circumscribitur  et  modo  sola  pressione,  modo  tensione,  m 
ictibus  fugacibus  se  manifestat;  in  casibus  tantum  gravismm  . 
et  mox  letbiferis  dolor  continens  et  acerbissimus  esse  ■ 
Coenaesthesis  vario  modo  turbatur;  acce  unt  enim 

i ,.,U„r  aervpnia,  dolorifica  articulorum,  in 

tis  temulentia  et  dolor,  agry[  , 

.erdum  musculorum  affectio,  nonnunquam  » 

ilo  perfecta  anaesthesia.  Nonnullis  iu  casibus  spir  ud,  d l 
ficultates , praesertim  nocturno  tempore,  or.untu  , q • P 
“ ac  cordis  palpitationes  motu  corporis  unoquoque  ada, 

gentur. 

Denique  psychica  etiam  vita  alienatur;  aegroti  inquiete, 
anxietate,  morositate  corripiuntur,  ad  iram,  stomachum,  ma- 
lignitatem proni  evadunt  et  raro  aliorum  hominum  alloquiis 
obtemperant.  Morbo  ad  exitum  vergente,  deliria,  coma,  an- 
gina faucium,  nonnunquam  haematemesis  exoriuntur. 

Quod  ad  atrophiam  flavam  chronicam  pertinet,  symptomata 
primaria  et  essentialia  generatim  eadem  sunt,  quae  retuli, 
deficiente  tamen  febri  et  interdum  ictero;  decursus,  id  quod 
facile  intelligis,  in  longius  protrahitur. 

Certi  termini,  intra  quos  processus  choloticus  evolvi  et 
absolvi  possit,  constitui  nequeunt,  modo  enim  finitis  prodro- 
mis desinit  morbus,  modo  rapidissimum  persequitur  cursum, 
modo  autem  diuturnus  evadit.  Accidit  etiam , ut  haec  dys- 
crasia  biliosa  per  intervalla  incerta  discedat  et  recurrat,  ergo 
periodismum  quendam  ostendat.  Conamina  critica  certa  huic 
morbo  propria  non  sunt,  nam  sedimenta  urinae,  sudores,  hae- 
morrhagiae, etiamsi  nonnunquam  levamen  afferunt,  pro  crisi- 
bus haberi  nequeunt,  quoniam  essentialem  morbi  characterem 
non  mutant.  Eadem  dicenda  sunt  de  eruptione  herpetis,  mi- 
liarium, vel  aliorum  morborum  cutaneorum,  de  restitutione 
secretionum  vel  excretionum  suppressarum  tam  physiologica- 
rum quam  pathologicarum.  Perperam  nonnulli  phlyctaenas 
circa  os  et  labia  emergentes  esse  putant  criticas,  plerumque 
enim  gastricis  vitiis  originem  debent.  Sola  excretio,  in  qua 
nonnunquam  critici  aliquid  cerni  videtur,  alvi  excretiones 
biliosae  sunt,  quippe  quae  aegrotos  fere  semper  sublevent 
et  a medicis  arte  juvari  soleant. 

Morbus  primum  exire  potest  in  valetudinem,  ita  quidem, 
ut  digestionis  perturbationes  et  reactio  febrilis,  tum  reliqua 
symptomata  paulatim  evanescant  et  vel  sudores  vel  urina  valde 

hypostatica,  vel  excrementa  intense  biliosa  edantur.  Porro 
autem  morbus  noster  in  alias  affectiones  potest  transire,  quae 
partim  individua  corporis  indole,  vel  causis  efficientibus,  aut 
morbosa  corporis  diathesi  vario  modo  mutantur.  Huc  perti- 
nent vomitus  chronicus,  ructus,  praecordiorum  oppressio,  fla- 
tulentia, opportunitas  ad  neuralgias  abdominales.  Quodsi 
sanguinis  dyscrasia  summum  attigit  gradum,  interdum  febris 
exoritur  biliosa,  imo  putrida,  minime  inflammationes  hepatis 
et  tunicae  intestinorum  mucosae,  ut  multi  crediderunt;  hae 
enim  si  superveniunt,  secundariae  tantum  esse  solent.  Multo 
saepius  atrophia  hepatis  flava,  singulatim  acuta,  in  mortem 
exit,  imo  Oppolzer  semper  eam  lethalem  esse  dicit.  In- 
ducitur mors  paralysi  systematis  nervorum  cerebralium,  quam 
symptomata  cephalica  comitantur,  ut  deliria,  convulsiones, 
coma,  extrema  adynamia,  sublatum  inter  nervos  et  sangui 
nem  commercium  vitale;  nonnullis  in  casibus  vitia  consecu- 
ta, ut  emollitio  aut  liquescentia  variarum  telarum  supra 
dictarum,  vitam  extinguunt. 

Necroscopia  haec  nobis  offert:  universa  hepatis  tela  co- 
lorem  habet  saturate  flavum,  bilis  iuftltratione  inductum,  prae- 
terea ingens  est  relaxatio  et  marcor,  defectus  granulosae 
compagis  et  summa  voluminis  diminulio  ita,  ut  praecpue 
diametros  hepatis  transversa  minuatur,  organonque  maxime 
complanetur.  Sanguis,  quem  in  majoribus  hepatis  vasis,  .mo 
i„  vena  portarum  reperimus,  liquidus  est,  sordido  rufus,  tu- 
nicae venae  portarum  bile  infectae;  praeterea  sanguis  tpse 
diminutus  est  et  in  toto  interdum  corde  caret  coaguo,  n,s. 
processerit  pneumonia.  In  tubo  intestinali  saepe  repertuntur 
materiae  saturate  luteae,  biliosae,  interdum  atrop.ceae,  quas 
sanguinis  decompositi  transsudatio  effecit. 

Opus  est,  ut  morborum  mentionem  faciam,  qui  propter 
majorem  vel  minorem  symptomatum  similitudinem  cum  flava 
hepatis  atrophia  possint  confundi. 

Haud  raro  color  chloroticus  aliquantum  flavescit,  attamen 
tunicae  conjunctivae  albedo  margaritacea,  inopia  principii  bi- 
liosi in  lotio,  symptomata  quaedam  consensualia , ut  cordis 
palpitationes,  susurrus  felinus  in  arteriis,  chlorosis  diagnosin 
vindicant. 

Majores  etiam  anaemiae  gradus  quandoque  cum  cutis  fla- 
vedine  conjunguntur,  attamen  defectus  constans  principii  bi- 
liosi in  secretis  et  excretis  nos  impedit,  quominus  utrumque 
morbum  confundamus. 

Dyscrasia  carcinomatosa  non  raro  comitem  habet  cutis 
colorem  intense  flavum;  simul  vero  corporis  macies  exstat, 
vitium  topicum  certam  tenet  sedem  et  constantes  mutationes 
supra  descriptae,  quae  cholosin  comitantur,  deficiunt. 

Phrenesia  potatorum  nonnullis  in  casibus  cum  cutis  co- 
lore sordido  flavescente  accedit,  at  reliqua  choleamiae  sym- 
ptomata desiderantur,  ceteroquin  hepatis  volumen  magis  am- 
plificatum quam  diminutum  invenitur. 

Plus  difficultatis  diagnosis  morbi  typhosi  aut  dysenterici 
a cholaemia  offert,  si  flavedo  cutis  adjungitur;  plerumque 
enim  his  in  casibus  non  promte  dirimere  possumus,  utrum 
flavedo  a cholosi  simul  vigente,  an  ab  altero  morbo  deri- 
vanda sit. 

Mutationes  hepatis  chronicae  organicae  plerisque  in  casi- 
bus a nostro  morbo  discernuntur  eo,  quod  voluminis  augmen- 
tum locum  habet,  accuratiore  ventris  exploratione  eruendum, 
quem  in  finem  non  solum  mensuratione  et  palpatione,  sed 
etiam  percussione  utimur. 

Singularem  attentionem  icterus  meretur  calculis  biliariis 
inductus,  quippe  qui,  si  homines  aetate  juniores  adgreditur, 
magna  cum  difficultate  dignoscatur,  praecipue  si  eaedem  cau- 
sae,  quae  primariam  cholosiu  efficiunt,  ut  psychica  momenta, 
antecesserunt,  aut  si  status  valetudinarius  pristinus  perfecte 
explorari  nequit. 

Discrimen  autem  in  eo  est,  quod  calculi  biliarii  inprimis 
homines  aetate  provectiores  adgrediuntur,  quod  dolor  vehe- 
mentissimus,  urens,  colicis  affectionibus  similis,  plerumque 
versus  praecordia  tendens,  modo  continet  modo  remittit,  cur-  , 
vato  corpore  acerbissimus  redditur,  denique  remediis  demul- 
centibus interdum  mitigatur,  aut  sua  sponte  subito  desinit. 
Hisce  cum  doloribus  musculorum  abdominalium  et  totius  cor- 
poris contractiones  spasticae  accedunt,  cutis  contracta  frigidis 
tegitur  sudoribus,  pulsus  indolem  spasticam  exhibet. 

Atrophiae  hepatis  flavae  aetiologia  magnis  adhuc  tenebris 
obfuscatur;  Oppolzer  nullis  in  casibus  certum  detegere 
potuit  causam,  in  tribus  enim  mera  adfuit  atrophia,  in  tribus 
typhus,  in  uno  febris  puerperalis,  in  uno  carcinoma.  Si 
autem  momenta  singula  pervestigamus,  sequentia  plus  minus 
ad  morbum  evocandum  conferre  videntur. 

Quod  ad  vitae  periodum  attinet,  aetas  vegeta  praecipue 
cholosi  primariae  favere  videtur,  raro  enim  morbus  ante  sy- 
stematis sexualis  evolutionem,  raro  post  vicesimum  quintum 
vitae  annum  apparet.  Oppolzer  hanc  atrophiam  octies  ob- 
servavit omnesque  aegrotantium  vitae  annum  vicesimum  ex- 
cesserant, summum  vero  quadragesimum  attigerant. 

Sexus  vel  nullam  vel  exiguam  differentiam  sistit,  ita  ut 
potior  paulo  frequentius  tentetur  sequiore,  ceterum  mulieres 
maturiore,  viri  magis  provectiore  aetate  corripiuntur. 

Constitutio  et  temperamentum  non  parvi  sunt  momenti, 
homines  enim  constitutione  venosa  vel  atrabilari,  tempera- 
mento irritabili  impetuoso  praediti  prae  ceteris  morbo  obnoxii 
sunt.  Quum  dicta  constitutio  et  temperamentum  a progenie 
ad  progeniem  hereditate  propagentur,  familiae  etiam  quaedam 
atrophiae  hepatis  flavae  maxime  obnoxiae  sunt.  Porro  causis 
adnumerantur  morbi  praegressi,  nervorum  vitam  deprimentes 
et  sanguinis  massam  diminuentes,  porro  cum  magna  humorum 
jactura  et  vitiosa  sanguinis  mixtione  conjuncti,  ut  anaemia, 
polyblennia,  typhi  et  dysenteriae,  saburrae  gastricae  diuturnae, 
neque  minus  repentina  suppresio  secretionum  normalium  vel 
habitualium,  ut  haemorrhoidum,  fluoris  albi,  sudoris  pedum, 
chronicorum  exanthematum  vel  acutorum;  denique  nervosae 
affectiones,  ut  hypochondria,  hysteria,  cardialgia,  neuralgiae 
abdominales,  vomitus  nervosus  chronicus,  febres  intermittentes. 
Efficacitas  dictarum  causarum  multo  major  est,  si  aegrotus 
jam  semel  aut  saepius  ictero  laboravit. 

Accusantur  deinde  multa  medicamenta  et  venena,  nempe 
emetica  fortiora,  purgantia  drastica,  emmenagoga  et  abortiva, 
(crocus)  veneficium  Saturninum , abusus  metallorum  antipla- 
sticorum,  praesertim  mercurii,  eo  magis  si  cahexia  mercurialis 
existit. 

Rationes  telluricae  et  cosmicae  ita  agere  dicuntur,  ut 
aestas  extrema  et  autumnus  dyscrasiae  biliosae  magis  faveant, 
quam  reliqua  anni  tempora,  praecipue  si  tempestas  humido 
calida  aeris  electricitas  exigua,  aut  atmosphaera  effluviis  or- 
ganicis impraegnata  est;  repentina  etiam  tempestatis  vicissi- 
tudo effectu  damnifero  non  caret. 

Vitae  ratio  haud  dubie  causis  non  infimis  adnumeranda 
est,  morbus  enim  noster  iis  maxime  supervenit,  qui  vitae 

irregulari,  agrypniae  aut  lucubrationibus,  nec  non  gravibus 
corporis  exercitationibus  sese  tradunt,  sub  dio  pernoctant, 
perfrigeriis  se  submittunt,  cutis  curam  negligunt,  potibus 
spirituosis,  nutrimentis  crudis,  pinguibus,  nitrogenio  abun- 
dantibus, utuntur. 

Affectus  psychicos  inter  causas  gravissimas  esse  referen-  j 
dos,  omnes  consentiunt,  id  quod  Oppolzer  etiam  existimat. 
Hujus  generis  sunt  ira,  stomachatio,  terror,  sollicitudo,  diu- 
turna meditatio,  curae,  moeror,  alia  pathemata  deprimentia. 
Psychicae  affectiones  eo  facilius  sanguinis  mixtionem  alienant, 
si  cum  nutrimentorum  inopia,  abstinentia  spontanea,  agrypnia 
consociantur.  Utrum  ’ icterus,  qui  interdum  parturientibus  re- 
pente supervenit,  a mechanicis  an  psychicis  injuriis  repetendus 
sit,  nondum  certo  dirimi  potuit.  Neque  minus  in  suspenso 
relinquendum  est,  num  cutis  flavedo,  quae  morsum  anima- 
lium iratorum  vel  venenatorum  sequitur,  polycholica  san- 
guinis mixtione,  an  alio  adhuc  incognito  processu  morboso 
efficiatur. 

Denique  mechanicae  causae  breviter  memorandae  sunt, 
nempe  plagae  vehementes,  regioni  epigastricae  aut  hepaticae 
aut  capiti  illatae,  lapsus  cum  graviore  corporis  concussione, 
laesiones  cerebri  vel  nervorum  quorundam  majorum,  denique 
rudis  neonatorum  tractatio,  exempli  gratia  capitis  compressio 
inter  partum  difficiliorem. 

Quodsi  prognosin  generatim  intuemur,  atrophiam  hepatis 
flavam  acutam  semper  lethalem,  chronicam  vero  infaustam 
exhibere,  fatebimur.  Verum  tamen  varia  momenta  conside- 
randa veniunt,  quae  jam  sequuntur. 

Homines  juniores,  evolutionis  periodum  nondum  trans- 
gressi, nec  non  ii,  qui  ab  involutione  proxime  absunt,  gra- 


21 


vius  periclitantur  reliquis.  Proclivitas  ad  animi  pathemata 
vehementia,  nec  non  magnus  nervosae  irritationis  gradus  re- 
actionem impetuosam  efficiunt  et  morbi  decursum  rapidiorem 
i reddunt.  Apud  homines  phlegmaticos,  excessibus  enervatos, 
male  nutritos,  ebrietati  deditos  morbus  quidem  tardius  de- 
currit, sed  processus  pathologicus  paulatim  radices  altiores 
agit,  itaque  difficilius  evertitur. 

Mulieres,  imprimis  hystericae,  catameniis  anomalis  labo- 
rantes, decursum  morbi  celeriorem  atque  vehementiorem 
offerunt.  Gravidae,  quae  mox  post  conceptionem  in  morbum 
incidunt,  facilius  incolumes  evadunt,  quam  quae  serius  cor- 
ripiuntur. Dispositio  ad  cholaemiam,  quae  hereditaria  esse 
videtur,  praedictionem  semper  ambiguam  reddit. 

Inter  causas  efficientes  mali  omini  sunt  laesiones  capitis 
aut  hepatis,  praecipue  si  anxietas  praecordialis , vomitus, 
pulsus  suppressus,  virium  prostratio  et  convulsiva  symptomata 
accedunt.  Haud  laetior  sanationis  spes  apparet,  si  animi 
pathemata  deprimentia  diuturna,  abusus  spirituosorum,  reme- 
diorum debilitantium,  venenorum,  prava  vitae  ratio  morbum 
intulerunt.  Altera  parte  minus  periculi  imminet,  si  menstrua, 
haemorrhoides,  aliae  secretiones  normales  aut  habituales  acci- 
dentalibus causis  suppressae  sunt,  nam  restituta  secretione  haud 
raro  morbus  decrescit,  imo  interdum  tollitur. 

Si  phaenomena  morbi  intuemur,  levem  irritationem  febrilem, 
quae  brevi  finitur,  faustiorem  existimare  debemus,  quam  nul- 
lam, vel  adeo  torporem  cum  magno  languore,  dedolatione 
animoque  maxime  depresso.  Hinc  etiam  modica  pulsus  pleni 
et  duriusculi  acceleratio  melioris  ominis  est,  quam  maxima 
ejus  retardatio,  debilitas  et  irregularitas;  melioris  etiam  tur- 
gor  cutis,  calor  et  transpiratio,  quam  laxitas  ejus,  corrugatio, 


frigus,  sudor  profusus,  glutinosus,  foetidus.  Flavedo  cutis 
aequabilis  majorem  suppeditat  spem,  quam  color  sordido  Da- 
vus, viridescens,  fuscus,  aurantiacus  et  inaequabilis.  Peri- 
culum imminet,  si  magnus  Davedinis  gradus  subito  irruit,  aut 
celeres  vicissitudines  subit,  aut  si  repente  evanescit,  id  quod 
rarissime  evenire  solet.  Urina  larga  fusco  rubra,  quae  intei 
leves  febricitationes  cum  ardore  quodam  mittitur  et  sedimen-  , 
tum  lateritium  parcum  dejicit,  fausta  habenda  est,  iniausta 
autem  turbida,  livida,  foetida,  facile  in  decompositionem  trans- 
iens, vel  nullum  sedimentum,  vel  parcissimum  et  lividum 
demittens.  Alvus  laetam  pollicetur  prognosin,  si  faeces  pulti- 
culares , flavo  fuscae  et  modicae  eduntur  et  naturalem  ex- 
crementorum odorem  spargunt.  Imo  diarrhoeae  frequentes 
periculum  non  minantur,  dum  materiae  faeculentae  aut  fluidae 
bilis  pigmento  tinctae  secedant;  perniciosae  autem  sunt  diar- 
rhoeae profusae,  quibus  materiae  decolores  acidulae,  aut  atro 

fuscae  et  dissolutae  excernuntur. 

Haemorrhagiae  spontaneae  et  secretiones  restitutae  ple- 
rumque levamen  afferunt,  attamen  indole  colliquativa  nocere 
possunt.  Magnus  hepatis  dolor  gravem  hujus  organi  et  ner- 
vorum abdominalium  affectionem  prodit,  eo  magis,  si  continuo 
ingravescit.  Materiae  biliosae  vomitio,  si  morbo  incipienti 
supervenit,  vel  modica  persistit,  infausta  non  est,  pessima 
autem,  si  procedente  morbo  alia  accedunt  symptomata  perni- 
ciosa ipsaeque  massae  vomitu  ejectae  cruentae  evadunt.  Inter 
symptomata  perniciosissima  convulsiones  musculorum  iaciei, 
risus  sardonius,  motus  manducatorii  et  tremor  labii  inferioris, 
cita  mutatio  vultus  cum  magna  animi  alteratione,  pertinent. 
Pessima  in  universum  sunt  deliria,  aliquanto  meliora  tamen 
furibunda  et  congestiva,  quam  blanda  et  murmurantia.  Idem 

de  convulsionibus,  quibus  paralysis  succedit,  dicendum  est, 
imprimis  si  stupor,  coma,  abolitio  sensus  et  sublatum  volun- 
tatis imperium  accedunt.  Sanguis  e corpore  missus  si  coa- 
gulat, laetius  praebet  augurium,  quam  si  in  massam  atrofu- 
iscarn,  mollem  gelatinosam  coit  et  serum  ejus  cuticula  opu- 
lescente obducitur.  Interest  etiam,  quem  effectum  remedia 
adhibita  praestent,  nam  quo  minus  auxilii  afferunt,  eo  magis 
de  sanatione  desperandum  est. 

Denique  nemo  est,  quin  intelligat,  complicationes  cum 
aliis  morbis  quibuscunque,  imprimis  cum  typho,  cum  scorbuto, 
dysenteria,  nec  non  combinationes  cum  secundariis  mutatio- 
nibus, ut  hyperaemia  pulmonum,  malacia  tubi  intestinalis 
aliorumve  organorum,  prognosin  funestissimam  reddere. 

Prout  morbus  vel  simplex  est  vel  complicatus,  variae 
curandi  methodi  in  usum  vocandae  sunt.  Ouodsi  nempe 
universam  cholaemiam,  non  solam  atrophiam  hepatis  flavam, 
quippe  quae  pars  tantum  sit  illius  processus  pathologici, 
accuratius  intuemur,  tres  medendi  indicationes,  nimirum  cau- 
salem, nosomaticam  et  symptomaticam  exsequendas  esse 
fatebimur. 

Causali  indicationi  modo  in  iis  casibus  satisfacere  lice- 
bit, in  quibus  una  alterave  causarum  nocentium  organismo 
continua  detrimenta  infert,  ut  saburrae  gastricae,  humorum 
jactura  persistens , suppressio  secretionum  aut  excretionum 
normalium  vel  habitualium,  convalescentia  tarda  ex  morbis 
gravioribus,  vitae  ratio  prava,  nec  non  psychicae  affectiones. 

Sordes  primarum  viarum  vel  emeticis  vel  purgantibus 
aptissime  submoventur.  Ipsa  natura  ad  emeticorum  usum  in- 
vitare videtur,  etenim  aegroti  perpetuo  plenitudinis  et  ten- 
sionis praecordiorum  sensu,  nausea,  sapore  amaro,  ructibus, 

imo  interdum  vomitu  spontaneo  levamen  afferente,  lentantur.  ' 
Ad  evocandum  vomitum  optime  inservit  tartarus  stibiatus, 
quippe  qui  non  solum  alvum  promoveat,  sed  etiam  tunicam 
mucosam  viscerum  abdominalium  alteret.  Sin  diarrhoeae 
exstant,  vel  spasticae  affectiones,  vel  torpor  nervorum  syste- 
matis, ipecacuanha  tartaro  stibiato  praeferenda  est. 

Si  alvum  purgantibus  solvi  oportet,  minus  idonea  sunt 
salia  sulphurica,  quia  sanguinem  magis  liquefaciunt  vitamque 
ejus  deprimunt,  quam  salia  tartarica,  senna,  rheurn,  nonnun- 
quam  jalapa,  vel  cum  vel  sine  calomelane.  Ubi  intestinorum 
irritatio  locum  habet,  eligenda  sunt  manna,  olea  pinguia, 
tamarindi. 

Convalescentia  tarda,  quae  universam  anaemiam  induxit, 
praecipue  diaetam  idoneam  expostulat,  cui  adjungenda  sunt 
medicamenta  stomachica,  tonica,  roborantia,  ut  lichen  islan- 
dicus,  quassia,  calamus  aromaticus  cum  china,  doses  refractae 
radicis  rbei,  postea  aquae  medicatae,  inprimis  acidulae  et 
martialae,  vini  generosi  modicae  portiones. 

Suppressae  secretiones  et  excretiones  suis  instaurentur 
remediis;  victus  pravus,  domicilia  insalubria,  immundities, 
vestitus  malus  mutentur,  animusque  curis  vel  aliis  pathema-  5 
tibus  agitatus  erigatur. 

Secundae  indicationis  est,  turbatam  inter  nervorum  et 
sanguinis  vitam  rationem  compensare,  anomalam  sanguinis 
mixtionem,  particularum  biliosarum  abundantia  inductam,  cor- 
rigere, functionem  hepatis,  utrique  momento  relato  alienatam 
instaurare. 

Quibuscunque  in  casibus  spasticae  affectiones,  vomitus, 
spasmus  cutaneus,  modum  non  excedunt,  ubi  perfrigerium 
vel  animi  pathemata  antecesserunt  et  reactionem  modicam 

excitarunt,  balnea  tepida  cum  fructu  adhibentur;  interne  in- 
fusum florum  chamomillae,  herbae  menthae,  radicis  Valeria- 
nae, cum  liquore  ammonii  acetici  vel  succinici  et,  si  hyste- 
: rica  phaenomena  exstant,  cum  tinctura  castorei  praebentur, 
quibus  nonnunquam  opiata  leviora,  aut  refractae  doses  ipeca- 
, cuanhae  interponuntur.  Depressa  sensibilitas  partim  excitan- 
tibus remediis  supra  dictis , partim  alterantibus , ut  parvis 
tartari  stibiati  vel  ipecacuanhae  dosibus,  reficiatur. 

Inter  medicamenta  sanguinis  mixtionem  corrigentia  prin- 
cipem locum  acida  tenent,  primum  quidem  vegetabilia,  ut 
acidum  tartaricum,  postea  mineralia,  ut  hydrocbloratum,  phos- 
phoricum,  elixir  acidum  Halleri.  Ad  principia  biliosa  in 
sanguine  neutralisanda,  non  parvi  momenti  est  aqua  oxymuria- 
tica,  quae  minus  adstringens,  quam  acidum  sulphuricum  et 
minus  excitans  quam  hydrochloratum,  vasa  absorbentia,  glan- 
dulas, tunicas  mucosas  et  systema  vasorum  leviter  incitat, 
imo  diarrhoeis  respondet. 

Secretionis  bilis  restitutio,  seu  functionis  hepatis  instau- 
ratio, omnium  indicationum  gravissima  est,  quam  eo  modo 
exsequi  studemus,  ut  nervorum  abdominalium  vitam  aliena- 
tam in  melius  vertamus  et  motum  intestinorum  peristalticum 
acceleremus.  Huic  etiam  scopo  consentanea  sunt  purgantia, 
ita  adhibenda,  ut  singulis  diebus  duae,  tres  aut  quatuor  alvi 
excretiones  sequantur.  Attamen  non  promiscue  purgantia 
praeberi  debent,  sed  modo  nonnulla,  prae  omnibus  rheum  et 
si  motus  peristalticus  non  satis  promovetur,  folia  sennae, 
sulphur,  jalapa.  Sin  tubus  intestinalis  totaque  vegetatio 
magno  laborat  torpore,  summum  remedium  est  aloe,  inpri- 
mis  extractum  ejus  aquosum,  cui  adjungi  possunt  extracta 
resolventia,  ut  taraxaci  vel  graminis,  sapones,  fel  tauri. 

Dosis  ejusmodi  sit , ut  quotidie  faeces  pultaceae  et  bile 
tinctae  bis  vel  ter  ejiciantur. 

Nocent  vero  omnia  purgantia,  quae  modo  intestinorum 
secretionem  adaugent  et  humorum  plasticitatem  minuunt;  multo 
minus  mercurialium  usus  diuturnior  commendandus  est,  imo 
adeo  infrictiones  unguenti  mercurialis,  si  hepatis  regio  dolo- 
rifica  est,  maxime  debent  restringi. 

Ad  incitandum  gangliorum  systema  torpidum  praeter  alia 
remedia  ammonium  muriaticum,  gummata  ferulacea,  inprimis 
asa  foetida,  laudantur;  clysmata  ex  asa  foetida  parata  saepe 
saluberrima  sunt.  Quodsi  principiorum  biliosorum  secretio 
e sanguine  hisce  rationibus  non  obtineretur,  organorum  secre- 
toriorum vicaria  actio  excitetur  oportet,  exempli  gratia  renum, 
eo  magis  quod  principia  biliosa  facile  per  renes  eliminantur. 
Pro  varia  morbi  conditione  vel  diuretica  frigida,  ut  kali  ace- 
ticum,  cremor  tartari,  tartarus  boraxatus,  acida  vegetabilia, 
aut  calida,  ut  radix  armoraciae,  baccae  juniperi,  scilla,  spi- 
ritus nitrico-aethereus,  eligenda  sunt.  Diaphoreticis  etiam 
uti  licet,  iis  nempe  in  casibus,  quibus  morbus  ad  crises  cu- 
taneas pronus  est. 

Quaeritur  tamen,  utrum  atrophia  hepatis  ipsa  dictis  re- 
mediis ad  resolutionem  perduci  queat,  id  quod  multi  dubitant; 
nominatim  atrophia  acuta,  ut  supra  adnotavi,  teste  Oppolzer 
vix  iis  cedit.  Idem  in  atrophia  acuta  ut  plurimum  adhibenda 
esse  dicit  epithemata  capitis  frigida,  locales  sanguinis  de-  ' 
tractiones,  clysmata  cum  aceto;  cataplasmata  et  balnea  tepida, 
si  dolor  regionis  hepaticae  adsit.  In  chronica  autem  atrophia 
commendari  ut  plurimum  tradit  purgantia,  praesertim  calome- 
las  et  jalapam. 

Superest,  ut  symptomaticam  indicationem  expouam.  Sym- 

plomata  summas  molestias  aegroto  inferentia  esse  solent  vo- 
mitus continens,  dolor  hepatis  inimicus,  pruritus  cutis  into- 

\ 

lerabilis. 

Vomitus  diuturnus  qui  saepe  reperitur,  plerumque  nervosae 
indolis  est  et  cum  tanto  nervorum  gastricorum  erethismo  con- 
sociatur, ut  ne  blandissima  quidem  esculenta  et  potulenta 
sustineantur,  sed  brevi  removeantur.  Quibus  vomitionibus  ut 
occurramus,  vel  cataplasmata  tepida  cum  additamento  aroma- 
tico, vel  sinapismi  ad  regionem  epigastricam  applicantur,  in- 
terne potio  Riveri,  pulvis  aerophorus,  aqua  selterana,  glacies 
artificialis  praebentur  et  in  casibus  pertinacioribus  aliquantum 
spiritus  sulpburico  aetheris,  tincturae  opii,  aquae  laurocerasi, 
additur.  Si  vomitus,  vel  ructus  tantum  acidi,  cum  cardialgia 
conjuncti,  originem  ducunt  ex  acido  libero,  propter  bilis  de- 
fectum ad  ventriculum  congesto,  remedia  absorbentia  impe- 
rentur necesse  est,  nimirum  magnesia  carbonica  et  aquae  alca- 
ilinae,  tam  nativae  quam  artificiales;  magnesiae  carbonicae 
parcae  doses  aromaticorum  adjungi  possunt. 

Hepatis  dolor  vehemens,  nisi  complicatio  inflammatoria 
: locum  habet,  ex  alienatione  plexuum  nervorum  gastricorum 
repetendus  est,  et  remediis  externis  sedantibus  aut  derivan- 
tibus, si  non  tollitur,  facile  demulcetur,  ut  caloris  humidi  usu 
continuo,  fomentis  narcoticis,  cataplasmatibus  emollientibus, 
insessibus  aut  balneis  universalibus,  sinapismis  et  emplastris 
vesicatoriis , aut  cucurbitulis  siccis;  neque  minus  salutarem 
usum  pollicentur  unctiones  abdominis  ex  linimentis  aromaticis 
volatilibus,  quibus  opii  praeparata  vel  oleum  hyoscyami  coctum 
admiscentur,  aut  emplastra  ex  aromaticis  substantiis,  ex  asa 
foetida,  galbano  composita,  adjecto  opio  vel  belladonna. 

Pruritus  cutis  inimicissimus  saepe  remediis  omnibus  re- 

sistit,  impugnandas  tamen  est  balneis  tepidis,  quibus  inter- 
dum sapones,  natrum  muriaticum,  imo  nonnunquam  kali  cau- 
sticum, kali  sulphuratum,  acida  mineralia,  commode  admiscen- 
tur; certo  constat,  haecce  balnea  plus  utilitatis  afferre  aegro- 
tantibus , quam  simplices  lotiones  ex  aqua  et  aceto  tepidis, 
vel  ex  aqua  cblorata  oleorum  pinguium  infrictiones  parvi  tan- 
tum sunt  momenti. 

Sub  finem  opusculi  de  aegrotorum  diaeta  breviter  disse- 
ram. Quamquam  homines  ictero  laborantes  in  universum  leve 
tantum  ciborum  desiderium  habent,  neque  raro  omnia  nutri- 
menta,  imprimis  carnea,  fastidiunt,  tamen  abstinentia  strenua 
non  semper  commendanda  est,  nisi  rebus  singularibus  exi- 
gatur. Saepe  enim  sunt  materiae  nutritiae,  quae  ventriculum 
et  duodenum  incitantes  hepatisque  consensum  evocantes  hujus 
actionem  instaurant  bilisque  secretionem  et  effusionem  in 
tractum  intestinalem  adjuvant.  Verum  tamen  ciborum  et  po- 
tuum delectus  minus  aegrotantium  desideriis  aut  cupiditatibus, 
quam  morbi  naturae  accommodari  debet.  Quod  ad  alimenta 
pertinet,  prae  omnibus  vegetabilia  recentia  salutifera  sunt, 
olera  succulenta,  radices  et  bulbi  multum  sacchari  continen- 
tes : rumex  acetosa,  nasturcium  aquaticum,  lactuca  sativa, 
asparagus,  apium  graveolens,  daucus  carota,  plurimae  cucur- 
bitaceae;  neque  minus  poma  matura,  vel  cocta;  quodsi  aegro- 
tantes carnem  appetunt,  satisfacere  quidem  eorum  desideriis 
licet,  verum  tamen  carnem  esse  oportet  recentem,  ab  anima- 
libus junioribus  desumptam,  portiones  ejus  parciores;  pro- 
strata digestione,  non  ipsa  caro,  sed  jusculum  carnis,  inter- 
dum addito  vitello  ovorum,  exhibendum  est. 

Pro  potu  aegrotis  offeratur  aqua  fontana  recens,  admixto 
vini  pauxillo,  vel  aqua  saccharata,  lac  ebutyratum,  limonada, 

infusum  fructuum  rubi  idaei,  decoctum  pomorum  siccatorum, 
potus  aciduli  omnis  generis.  Temperatura,  in  qua  vivant 
aegroti , frigidiuscula  sit,  somnus  non  nimis  diuturnus,  cor- 
poris exercitationes  modicae,  ita  ut  fatigatio  caveatur. 

Cum  somatico  regimine  consentiat  psychicum;  quaecunque 
animi  pathemata  exactissime  vitentur,  inprimis  deprimentia; 
animus  solatiis , sermonibus,  librorum  lectione  exhilaretur. 


VITA. 


Natus  suto  ego  Ludovicus  Vladislaus  Janicki  \ arsoviae  i 
anno  h.  s.  XXV  die  XXX.  mens.  Januarii  patre  Stanislao,  phil.  ; 
doctore,  matre  Sophia  e gente  Malcz,  quos  deus  maximus 
ut  perdiu  incolumes  mihi  servet,  quotidie  precor.  Confessioni 
addictus  sum  evangelicae.  Primis  litterarum  elementis  domi 
imbutus  gymnasium  Varsoviense,  quod  sub  auspiciis  directoris 
Clar.  Karwowski  florebat,  adii,  absoluto  cursu  scholastico 
abiturientium  examen  sustinui  et  maturitatis  testimonio  munitus 
scholam  juridicam  Varsoviensem,  nunc  suspensam,  per  annum 
frequentavi.  Interposito  anno  litterarum  universitatem  Lipsien- 
sem  petii,  ubi  ab  III.  E.  H.  Web  er,  rectore  magnifico,  inter 
cives  almae  litterarum  universitatis  receptus  sum  et  per  duo 


semestria  hosce  viros  disserentes  audivi: 

111.  Joerg  de  methodologia  medica;  111.  Hartenstein 
de  logice;  IU.  Schwaegrichen  de  encyclopaedia  historiae 
naturalis;  Cei.  Poeppig  de  zoologia,  quem  quoque  cor- 
pora naturalia  musei  zoologici  demonstrantem  audivi;  Cei. 
E.  F.  Web  er  de  osteologia,  syndesmologia,  myologia; 
111.  E.  H.  Web  er  de  splanchnologia,  de  angiologia  et  neu- 
rologia,  de  physiologia,  de  generationis  evolutionisque  historia, 
de  anatomia  generali;  Idem  et  Cei.  E.  F.  Weber  duces 
mihi  fuerunt  in  arte  cadaverum  rite  secandorum ; 111.  Er 
mann  de  chemia  anorganica  et  organica;  IU.  Kunze  de 
botanice  theoretica  et  practica. 

Hinc  Berolinum  me  contuli,  ubi  ab  111.  Trendelen- 
; b urg , t.  t.  rectore  magnifico,  in  numerum  civium  academi- 
corum  et  ab  111.  Hecker,  t.  t.  ordinis  medici  decano  specta- 
tissimo, in  album  facultatis  medicae  inscriptus  per  quinque 
: semestria  hisce  scholis  interfui: 

111.  Mueller  de  anatomia  comparata;  111.  Mitscher- 
lich  de  materia  medica;  111.  Weifs  de  mineralogia;  111. 
Schoenlein  et  Romberg  de  pathologia  et  therapia  spe- 
ciali; 111.  Juengken  de  chirurgia  generali  et  speciali  et 
de  laesionibus  corporis  humani;  111.  Schmidt  de  arte  ob- 
stetricia. 

Exercitationes  clinicas  et  policlinicas  medicas  Cei.  Wolff, 
111.  Romberg  et  111.  Schoenlein;  chirurgicas  et  ophthal- 
miatricas  111.  Juengken;  obstetricias  III.  Busch  frequentavi. 

Praeterea  111.  Schlemm  ad  operationes  chirurgicas;  Exper. 
Traube  ad  auscultationem  et  percussionem  privatissime  me 
instituerunt. 

Quibus  omnibus  viris,  optime  de  me  meritis  ac  summo- 
pere colendis  gratias  ago  seinperque  habebo  quas  possum 
maximas. 

Jam  vero  tentaminibus  medicis  nec  minus  examine  rigo- 
roso  coram  Gratioso  Medicorum  Ordine  rite  superatis,  spero 
fore,  ut  dissertatione  thesibusque  publice  defensis,  summi  in 
medicina  et  chirurgia  honores  in  me  conferantur. 


THESES. 


1.  Accedente  uraemia  ad  morbum  Brightii  acutum, 
antiphlogosis  strenua  reliquis  medendi  methodis 
est  praeferenda. 

2.  Typho  curando  methodus  exspectativa  optime 
respondet. 

3.  Non  semper  mens  sana  in  corpore  sano. 

4.  Crimina  in  lucido  intervallo  commissa  sunt  im- 
putanda. 

5.  Atrophiae  hepatis  flavae  symptomata  saepe  ita 
fallunt,  ut  certa  diagnosis  difficillima  sit. 


